આ હૉસ્પિટલ શરૂ થઈ એ સમયે ડૉ. હર્ષ અને તેમના સગાં-વહાલાં વ્યક્તિઓ વચ્ચે ખુબ જ બોલાચાલી થઈ હતી, કારણકે તેઓ એવું ઈચ્છતાં હતાં કે હર્ષ ડૉક્ટર બની અમેરિકા જતો રહે અને ત્યાં રહી અઢળક સંપત્તિ કમાઈ અને પોતાનું, પરિવારનું અને સમાજનું નામ ઉંચું કરે, પરંતું આ હર્ષ કંઈક અલગ વિચાર ધરાવતાં વ્યક્તિ હતાં, તમામ સગાંવહાલાં લોકોને કહી દીધું કે ” હું ભણ્યો આ દેશમાં, નાને થી મોટો થયો આ દેશમાં અને સેવા બીજા દેશમાં જઈને કરું એટલો ગાંડો નથી, મારે આ જ દેશમાં રહી પોતાના દેશનું ઋણ ચૂકવવું છે, શું અહીં રહીને આજ દેશમાં લોકોની સેવા કરીને હું મારા પરિવારનું નામ ઉંચું ન કરી શકું?